מרקו ואן באסטן

מרסל "מרקו" ואן באסטן (הולנדית: ‏Marcel "Marco" van Basten‏Ⓘ‏; נולד ב-31 באוקטובר 1964 באוטרכט, הולנד) הוא מאמן כדורגל וכדורגלן עבר הולנדי אשר שיחק באייאקס, במילאן ובנבחרת הולנד בשנות ה-80 ותחילת שנות ה-90. נחשב לאחד מגדולי החלוצים בכל הזמנים. ואן באסטן נולד באוטרכט, הולנד, ושיחק מעט זמן במועדון מקומי לפני שאייאקס גילתה אותו. את משחקו הראשון באייאקס שיחק באפריל 1982 וכבר אז נטען שהוא יוהאן קרויף החדש. ב-1987, סילביו ברלוסקוני קנה אותו למילאן יחד עם רוד חוליט ופרנק רייקארד שהצטרפו לקבוצה ב-1988. בעונתם הראשונה במועדון, מילאן זכתה באליפות הראשונה שלה מזה שמונה שנים, אך ואן באסטן שיחק רק 11 משחקים וסבל מפציעות חוזרות בקרסול. ביורו 1988 ואן באסטן שיחק בצורה מצוינת וכבש שלושה שערים נגד אנגליה ו"וולה" בגמר נגד ברית המועצות בדרך לזכייתה של הולנד בטורניר הבינלאומי הראשון בתולדותיה. מעודד מהטורניר הבינלאומי, לוואן באסטן הייתה עונה מצוינת ב-1988/89. הוא כבש 19 שערי ליגה, עזר למילאן לזכות בגביע אירופה (ניצחה בגמר את סטיאווה בוקרשט) ואף זכה בכדור הזהב. ב-1989/90 הוא היה מלך השערים של הליגה האיטלקית ועזר למילאן להגן על תארה כאלופת אירופה. לעומת זאת, לנבחרת הולנד לא היה טורניר טוב במונדיאל 1990 כאשר הודחו מהטורניר בשלב מוקדם (הסיבוב השני) לאחר הפסד למערב גרמניה. עונת 1990/91 הייתה לא מוצלחת יחסית עבור מילאן באירופה כשהפסידה ברבע הגמר לאולימפיק מרסיי, לאחר שהמשחק הופסק סירבה מילאן לחדש אותו מה שהוביל את אופ"א לתת הפסד טכני למילאן והשעיה לשנה מאירופה. ואן באסטן קיבל הרחקה מוקדמת לארבעה משחקים לאחר שנתן מרפק לשחקן בקבוצה היריבה. אכזבת המועדון גדלה כשסמפדוריה זכתה באליפות. ואן באסטן הסתכסך עם המאמן אריגו סאקי וברלוסקוני פיטר את סאקי בעקבות כך. ללא כדורגל אירופי ב-1991/92 ותחת הדרכתו של פאביו קאפלו, מילאן לא הפסידה אף משחק בליגה וזכתה באליפות, ואן באסטן כבש 30 שערים והיה מלך השערים פעם נוספת. בזירה הבינלאומית, נבחרת הולנד הודחה מיורו 1992 לאחר הפסד לדנמרק בחצי הגמר בפנדלים, כשוואן באסטן רשם את החמצת הפנדל היחידה. מילאן המשיכה עוד להיות בלתי מנוצחת לתוך עונת 1992/93, ורשמה 58 משחקים רצופים ללא הפסד. לוואן באסטן היו כמה משחקים מצוינים בחלקים המוקדמים של העונה והוא זכה בכדור הזהב פעם שלישית לפני שנפצע שוב בקרסול הבעייתי. ואן באסטן נכנס לסדרה של ניתוחים וחזר למילאן לסוף העונה עת הפסיד עימה בגמר ליגת האלופות לאולימפיק מרסיי. הגמר היה משחקו האחרון של ואן באסטן במילאן, חוץ מהרמה הנמוכה שהציג, הוא לא החלים מהפציעה. ואן באסטן עזב את מילאן רשמית ב-1995, פרש מכדורגל והבטיח שלעולם לא ינסה לאמן, הבטחה שהפר לאחר שמונה שנים, כאשר בשנת 2003 החל את קריירת האימון שלו בתור עוזר מאמן בקבוצת המילואים של אייאקס. ב-29 ביולי 2004 ואן באסטן מונה למאמן נבחרת הולנד בכדורגל והעלה אותה למונדיאל 2006 שם הודחה הנבחרת בשמינית הגמר על ידי פורטוגל בהפסד 1-0. ב-2008 ואן באסטן התמנה כמאמנה של קבוצת נעוריו אייאקס אמסטרדם, תפקיד אותו התחיל בסיום יורו 2008 וסיים בשנת 2009. ב-2012 אימן את הירנביין, וב-2014 את אלקמאר. פרש מאימון עקב בעיות בלב. אייאקס אליפות הולנד (3): 1981/82, 1982/83, 1984/85 הגביע ההולנדי (3): 1982/83, 1985/86, 1986/87 מילאן אליפות איטליה (3): 1987/88, 1991/92, 1992/93 גביע אירופה לאלופות (2): 1988/89, 1989/90 נבחרת הולנד אליפות אירופה: 1988 כדור הזהב (3): 1988, 1989, 1992 נעל הזהב האירופית: 1985/86 נעל הזהב באליפות אירופה: 1988 (5 שערים) כדורגלן השנה בהולנד: 1985 מדיה וקבצים בנושא מרקו ואן באסטן בוויקישיתוף מרקו ואן באסטן, ברשת החברתית אקס (טוויטר) מרקו ואן באסטן, ברשת החברתית אינסטגרם מרקו ואן באסטן, באתר Transfermarkt מרקו ואן באסטן, באתר BDFutbol מרקו ואן באסטן, באתר WorldFootball.net מרקו ואן באסטן, באתר National Football Teams מרקו ואן באסטן, באתר FootballDatabase.eu פרופיל המאמן, באתר Transfermarkt מרקו ואן באסטן, באתר אנציקלופדיה בריטניקה (באנגלית)